কেন্দ্রীয় সশস্ত্র বাহিনী জাদুঘর

**কেন্দ্রীয় সশস্ত্র বাহিনী জাদুঘর** (  ) বা **সোভিয়েত সেনাবাহিনীর জাদুঘর** নামেও পরিচিত। এটি রাশিয়ার উত্তর মস্কোতে  রেড আর্মি থিয়েটারের কাছে অবস্থিত।

এটির প্রথম প্রদর্শনী মস্কোতে সোভিয়েত প্রজাতন্ত্র ও রেড আর্মির সামরিক বাহিনীর স্টেট ইউনিভার্সাল স্টোরের ভবনে সংগঠিত হয়েছিল এবং ২৫ মে ১৯১৯ সালে ভ্লাদিমির লেনিন রেড স্কোয়ারে একটি কুচকাওয়াজের পর এটির উদ্বোধন করেন।

২৩ ডিসেম্বর ১৯১৯ সালে একই স্থানে একটি জাদুঘর-প্রদর্শনী "লাইফ অফ দ্য রেড আর্মি অ্যান্ড ফ্লিট" গঠনের জন্য একটি আদেশ জারি করা হয়, যার উদ্দেশ্য ছিল অক্টোবর বিপ্লবের পর সোভিয়েত রাশিয়ার অর্জন সম্পর্কে জনসাধারণকে অবহিত করা।

১৯২০ সালে কমিউনিস্ট ইন্টারন্যাশনালের দ্বিতীয় কংগ্রেসে আরেকটি প্রদর্শনীর আয়োজন করা হয়। এটি মস্কোতে সোভিয়েত প্রজাতন্ত্র এবং তরুণ সশস্ত্র বাহিনীর জীবন ও কর্ম সম্পর্কে উৎসর্গ করা হয়।  যা সর্বহারা শ্রেণীর বিজয় রক্ষা করে। ১৯২১ সালে প্রদর্শনীটি রেড আর্মি ও ফ্লিটের যাদুঘরে রূপান্তরিত হয় এবং এটি ১৯২২ সালে ভোজডভিজেঙ্কা ৬-এ  একটি বিল্ডিংয়ে (১৯৩০-এর দশকে ভেঙে ফেলা হয়েছিল) স্থানান্তরিত হয়। যা আজকের রাশিয়ান স্টেট লাইব্রেরির বিপরীতে অবস্থিত।

১৯২৪ সালে, সারা দেশে অনুরূপ জাদুঘর খোলার পরে, এটির নামকরণ করা হয় রেড আর্মি ও ফ্লিটের কেন্দ্রীয় জাদুঘর নামে। এটি ১৯২৮ সালে ইয়েকাতেরিনভস্কায়া (বর্তমানে সুভোরোভা ) তে অবস্থিত রেড আর্মির কেন্দ্রীয় হাউসের বাম দিকে স্থানতরিত হয়। ১৯৫১ সালে জাদুঘরটির আবার নামকরণ করা হয় সোভিয়েত সেনাবাহিনীর কেন্দ্রীয় জাদুঘর নামে। ১৯৬৫ সালে বর্তমান অবস্থানে স্থানান্তরিত হয়। এটিকে আবারও ইউএসএসআর-এর সশস্ত্র বাহিনীর কেন্দ্রীয় জাদুঘর হিসাবে নামকরণ করা হয়। এটি ১৯৯৩ সালে তার বর্তমান নামে নাম দেওয়া হয়।

## প্রদর্শনী
[থাম্ব| [অপারেশন বারবারোসা|অপারেশন বারবারোসার জন্য জার্মান সেনা মোতায়েনের নির্দেশনা।]]
[ডান|থাম্ব| [জোসেফ স্তালিন|জোসেফ স্ট্যালিনের পরা একটি টুপি এবং ওভারকোট]]
যুদ্ধ বিভাগের অংশটি পশ্চিম ফ্রন্টে সোভিয়েত ইউনিয়নের মহান দেশপ্রেমিক মিত্রদের জন্য উৎসর্গকৃত। সোভিয়েত প্রোপাগান্ডা পোস্টারে উদাহরণ রয়েছে যে দুটি ফ্রন্টের মধ্যে জার্মানির পতন হয়েছে এবং নরম্যান্ডি থেকে জার্মানিতে মিত্রবাহিনীর অগ্রগতির মানচিত্র রয়েছে। ব্রিটিশ ও আমেরিকান তৈরি ছোট অস্ত্র ও ইউনিফর্ম প্রদর্শিত হয়েছে। একটি লাইফ-সাইজ ডায়োরামার মধ্যে রয়েছে ওমাহা বিচের দেয়ালের আকারের ছবির সামনে একটি ফিল্ড-বন্দুক টেনে একটি জিপ। ১৯৪৪ সালের জুনে ওমাহা বিচের নয় এমন ছবি প্রদর্শন হয়েছে। যেমন  (১৯৬২) ছবিতে দেখানো হয়েছে। এ সংগ্রহের মধ্যে এমন আইটেম রয়েছে যা একসময় অ্যাডলফ হিটলার ও অন্যান্য নাৎসি কর্মকর্তাদের ছিল।

শেষ কক্ষগুলোতে সোভিয়েত সেনাবাহিনী ও নৌবাহিনীর যুদ্ধ-পরবর্তী এবং আধুনিক উন্নয়নগুলি প্রদর্শন করা হয়েছে। কোল্ড ওয়ার বিভাগে গ্যারি পাওয়ার দ্বারা নিয়ন্ত্রিত ইউ-২ গুপ্তচর বিমানের ধ্বংসাবশেষ রয়েছে  এবং ঠান্ডা যুদ্ধে সোভিয়েত বাহিনীর অংশগ্রহণে দ্বন্দ্ব, আফগানিস্তানে সোভিয়েত সম্পৃক্ততা এবং চেচনিয়ায় সাম্প্রতিক যুদ্ধ অভিযানের জন্য একটি বিশেষ প্রদর্শন নিবেদিত আছে। 

## শাখা
জাদুঘরটি শাখা হিসাবে অন্যান্য স্থানগুলি পরিচালনা করে:

* জি কে ঝুকোভা ক্যাবিনেট মিউজিয়াম; 
* সেন্ট্রাল এয়ার ফোর্স মিউজিয়াম; 
* স্ট্র্যাটেজিক মিসাইল ফোর্সেস মিউজিয়াম; 
* এয়ার ডিফেন্স ফোর্সেস মিউজিয়াম; 
* বায়ুবাহিত ইতিহাস জাদুঘর; 
* মিলিটারি ইউনিফর্ম হিস্ট্রি মিউজিয়াম; 
* স্ট্যালিনের বাঙ্কার মিউজিয়াম। 

## গ্যালারি

চিত্র:U2 sheeju.jpg|alt=Wreckage of the Lockheed U-2 spy plane piloted by Gary Powers| গ্যারিস দ্বারা চালিত লকহিড ইউ-২ গুপ্তচর বিমানের অংশ বিশেষ।
চিত্র:Ov_5067_Moscow.JPG|alt=External exhibits including 0-8-0 Armoured locomotive Ov 5067| ০-৮-০ সাঁজোয়া লোকোমোটিভ ওভ ৫০৬৭ সহ বাহ্যিক প্রদর্শনী।


## তথ্যসূত্র

বিষয়শ্রেণী:সোভিয়েত ইউনিয়নের সামরিক বাহিনী
বিষয়শ্রেণী:মস্কোর জাদুঘর
বিষয়শ্রেণী:রুশ ভাষার লেখা থাকা নিবন্ধ